钦定古今图书集成/明伦汇编/氏族典/第247卷 > 张均
## 钦定古今图书集成/明伦汇编/氏族典/第247卷 > 张均

按《元史张均传》：“均，济南人也。父山，从军伐宋，以功为
百户，俄陞总把，战死，均袭百户。中统三年，从征李璮
有功，升千户，领兵守淄州。至元十二年，授忠翊校尉、
沂郯翼千户，从丞相阿塔海战有功，加武略将军。十
四年，加宣武将军。二十二年，升松江万户。二十六年，
从北征，擢明威将军、前卫亲军副都指挥使。成宗即”
位，命屯田和林，规画备悉有法。大德元年，改和林等
处副元帅，历宣慰司同知，升都元帅，加镇国上将军。
延祐元年，卒。子世忠，袭前卫亲军副都指挥使。